Ο **Αθλητικός Όμιλος Σερρών** (**Α.Ο.Σ.**) είναι ελληνικό αθλητικό σωματείο που δραστηριοποιείται στην πόλη των Σερρών, στον ομώνυμο νομό, όπου και βρίσκεται η έδρα του, το Δημοτικό Κλειστό Γυμναστήριο Σερρών «ΙΩΑΝΝΗΣ ΤΣΙΝΤΣΑΡΗΣ» στην Κοιλάδα των Αγίων Αναργύρων. 

Επίσημο έτος ίδρυσης του συλλόγου είναι το 1975, με το σύμβολο το τριφύλλι και αγωνίζεται με χρώματα το πράσινο και το λευκό. Παλιότερα, είχε παρουσία σε τμήματα καλαθοσφαίρισης, πετοσφαίρισης και άρσης βαρών.

Πλέον, ενεργό τμήμα είναι μόνο αυτό της πετοσφαίρισης.

*Τμήμα πετοσφαίρισης ανδρών*
----------------------------

### Ιστορική αναδρομή

Το τμήμα πετοσφαίρισης ανδρών του Α.Ο. Σερρών κατά την αγωνιστική περίοδο 2008-09 συμμετείχε στο Πρωτάθλημα της Β' Εθνικής Κατηγορίας Ανδρών της Ε.Σ.ΠΕ.ΘΡ.ΑΝ.ΜΑΚ.και συγκεκριμένα στον Β' Όμιλο, τερματίζοντας στην 8η θέση της βαθμολογικής κατάταξης με 28 βαθμούς.

Την αγωνιστική περίοδο 2009-10, ο σύλλογος αγωνίστηκε και πάλι στον Β' 'Όμιλο του Πρωταθλήματος της Β' Εθνικής Κατηγορίας Ανδρών, καταλαμβάνοντας την 4η θέση στον τελικό βαθμολογικό πίνακα. Στην τελική βαθμολογική κατάταξη της περιόδου 2010-11 βρέθηκε στην 7η θέση σε σύνολο 8 ομάδων, παραμένοντας στην κατηγορία από την επόμενη χρονιά.

Την αγωνιστική περίοδο 2011-12 οι Σέρρες κατέλαβαν την 7η θέση του τελικού βαθμολογικού πίνακα του Γ' Ομίλου της Β' Εθνικής Κατηγορίας, με αποτέλεσμα να υποβιβαστούν στο τοπικό Περιφερειακό Πρωτάθλημα, εφόσον υπήρξε απόφαση για κατάργηση της κατηγορίας.

Την περίοδο 2012-13, αγωνιζόμενος εναντίον ομάδων της Ένωσης Σωματείων Πετοσφαίρισης Θράκης και Ανατολικής Μακεδονίας στον Δ' Όμιλο του Περιφερειακού Πρωταθλήματος, ο σύλλογος κατάφερε να εξασφαλίσει την επιστροφή του στις Εθνικές Κατηγορίες.

### Αγωνιστική Περίοδος 2013-2014

Κατά την αγωνιστική περίοδο 2013-14, ο Α.Ο. Σερρών αγωνίζεται στο Πρωτάθλημα της Α2 Εθνικής Κατηγορίας Ανδρών που διοργανώνει η Ε.Ο.ΠΕ. και συγκεκριμένα στον 3ο Όμιλο.

Καθήκοντα πρώτου προπονητή διατηρεί ο Στέφανος Κόκκινος. Το ρόστερ του Α.Ο. Σερρών για την περίοδο 2013-14 συνθέτουν οι παρακάτω αθλητές:

| Ονοματεπώνυμο | Θέση | Εθνικότητα |
| --- | --- | --- |
| **Πετοσφαιριστές** |
| Δημήτρης Γιουγκής | ? | Έλληνας |
| Χρήστος Ζεράκης | Λ | Έλληνας |
| Ανδρέας Ζλάτκος | Κ | Έλληνας |
| Παναγιώτου Θανάσης | Δ | Έλληνας |
| Ζαχαρίας Καράς | Α-Δ | Έλληνας |
| Νίκος Καραγκιόζης | Α-Δ | Έλληνας |
| Γιάννης Κάτος | Α | Έλληνας |
| Στέφανος Κόκκινος | Α | Έλληνας |
| Δημήτρης Κομιτούδης | Π | Έλληνας |
| Σάκης Κομιτούδης | Π | Έλληνας |
| Νίκος Κούτρας | Κ | Έλληνας |
| Κυριάκος Λαζαρίδης | Κ | Έλληνας |
| Νίκος Μαυρομάτης | Π | Έλληνας |
| **Προπονητής** |
| Στέφανος Κόκκινος | Coach | Ελληνας |
| *Δεδομένα: Μάρτιος 2014* |

*Τμήμα πετοσφαίρισης γυναικών*
==============================

Την αγωνιστική περίοδο 2023-2024, το νεοσύστατο τμήμα της γυναικείας ομάδας του Α.Ο. Σερρών, αγωνίζεται για πρώτη φορά στη Β' Εθνική Κατηγορία του Πρωταθλήματος της Ε.Σ.ΠΕ.ΘΡ.ΑΝ.ΜΑΚ. και συγκεκριμένα στον Δ' Όμιλο (Δυτικό). Καθήκοντα πρώτου προπονητή διατηρεί ο Νίκος Καραγκιόζης. 

*Τμήμα καλαθοσφαίρισης ανδρών*
------------------------------

### Ιστορική αναδρομή

Η ανδρική ομάδα καλαθοσφαίρισης του συλλόγου κατά την αγωνιστική περίοδο 1980-81 κατέκτησε την 1η θέση στο πρωτάθλημα της Α' Κατηγορίας Ανδρών της Ε.ΚΑ.Σ.Α.ΜΑ.Θ.. Στην πορεία το τμήμα διαλύθηκε.

Στις αρχές της δεκαετίας του 2010 το ανδρικό τμήμα δημιουργήθηκε από το μηδέν, μια ιδέα του Κώστα Τζιαμπάζη που πήρε σάρκα και οστά μόλις μέσα σε δέκα μέρες χάρις στη βοήθεια του Άγγελου Μπετιχαβά, του Σπύρου Ιωαννίδη, του Γιώργου Ασημάκη και του Στέφανου Δημητρακούδη. Αρχικά, στο ανδρικό τμήμα εντάχθηκαν παίκτες που είχαν μείνει χωρίς ομάδα και παράλληλα αναζητήθηκαν αθλητές προς συμπλήρωση του ρόστερ. Ακολούθως, όμως, με τον ερχομό νέων φοιτητών στις Σέρρες αυξήθηκαν οι επιλογές. Σε ό,τι αφορά τις ακαδημίες του, ο νέος σύλλογος ξεκίνησε συνεργασία με τον Α.Ο. Ηράκλειας.

### Αγωνιστική περίοδος 2012-13

Κατά την αγωνιστική περίοδο 2012-13, την πρώτη μετά την ίδρυσή της, η ομάδα των Σερρών έλαβε μέρος στο Πρωτάθλημα Ανδρών που διοργάνωσε η Ε.ΚΑ.Σ.Α.ΜΑ.Θ. σε δύο Ομίλους για όλες τις ομάδες. Ολοκλήρωσε τις αγωνιστικές της υποχρεώσεις για τον Α' Όμιλο στην 3η θέση της βαθμολογίας. Κατόπιν, μέσω αγώνων μπαράζ για τις θέσεις 5-8 του συνόλου των ομάδων, τερμάτισε στην 5η θέση.

### Αγωνιστική περίοδος 2013-14

Κατά την αγωνιστική περίοδο 2013-14, ο Α.Ο. Σερρών διαγωνίζεται στο Πρωτάθλημα της Α1 Κατηγορίας Ανδρών που διοργανώνει η Ε.ΚΑ.Σ.Α.ΜΑ.Θ. και συγκεκριμένα στον Α' Όμιλο. Παράλληλα έχει προκριθεί στον τελικό του Κυπέλλου Ανδρών της Ένωσης, όπου και θα αντιμετωπίσει τον Ορφέα Νέου Σκοπού. Καθήκοντα πρώτου προπονητή διατηρεί ο Σπύρος Ιωαννίδης.

*Τμήμα καλαθοσφαίρισης γυναικών*
--------------------------------

Κύριο λήμμα: Α.Ο. Σερρών (καλαθοσφαίριση γυναικών)
Ο Α.Ο. Σερρών καλλιέργησε τη γυναικεία καλαθοσφαίριση για ένα διάστημα που υπερβαίνει τις τέσσερις δεκαετίες. Τα περισσότερα από αυτά η ομάδα διαγωνιζόταν στο επίπεδο των Εθνικών Κατηγοριών, ενώ για έξι περιόδους - στο διάστημα 1984 με 1992 - αγωνίστηκε στην Α' Εθνική. Στην ομάδα αυτή έκανε τα πρώτα της βήματα στο άθλημα η διεθνής Σερραία καλαθοσφαιρίστρια Τούλα Μαγαλιού. 

Στη διάρκεια της πορείας του, το γυναικείο τμήμα του Α.Ο.Σ. συνέλεξε 1 Πρωτάθλημα Β' Εθνικής, 6 Πρωταθλήματα Ε.ΚΑ.Σ.Α.ΜΑ.Θ. και 1 Πανελλήνιο Πρωτάθλημα Νεανίδων. Κατά τη στιγμή διακοπής της λειτουργίας του, το καλοκαίρι του 2016, ο σύλλογος συμπλήρωνε 11 συνεχόμενα έτη στην Α2 Εθνική Κατηγορία. 

Η απόφαση αναστολής της λειτουργίας του προήλθε από την απροθυμία της διοίκησης να στηρίξει περαιτέρω οικονομικά το γυναικείο τμήμα, αλλά και από την απουσία εθελοντών να αναλάβουν τα ηνία.

*Τμήμα άρσης βαρών ανδρών*
--------------------------

Το τμήμα άρσης βαρών του συλλόγου έχει κατακτήσει το Πανελλήνιο Πρωτάθλημα Ανδρών των ετών 1984 και 1987.

Παραπομπές
----------

1. ↑  «Αθλητικοί Σύλλογοι & Ενώσεις» Αρχειοθετήθηκε 2010-05-27 στο Wayback Machine. επίσημος ιστότοπος του Δήμου Σερρών.
2. ↑  «Βαθμολογία 2010-2011 3ου Ομίλου» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
3. ↑  «Βαθμολογία 2011-2012 3ου Ομίλου» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
4. ↑  «Ποιες ομάδες πήραν την άνοδο στην Α2 Ανδρών και Γυναικών στο βόλεϊ» Αρχειοθετήθηκε 2014-02-18 στο Wayback Machine. άρθρο στον ιστότοπο ArgolidaPortal.gr, 21 Μαΐου 2013.
5. ↑  «Πρόγραμμα - Αποτελέσματα 3ος όμιλος Α2 ανδρών 2013-2014» Αρχειοθετήθηκε 2014-02-09 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
6. ↑  «Α.Ο. Σερρών 2013-14» Αρχειοθετήθηκε 2014-03-19 στο Wayback Machine. πληροφορίες στον ιστότοπο Volleynews.gr.
7. ↑  «Ένωση Καλαθοσφαιρικών Σωματείων Ανατολικής Μακεδονίας και Θράκης» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
8. 1 2 3 4 5 6  «ΑΟΣ ή αλλιώς όταν μια παρέα έχει κοινό το μπάσκετ», άρθρο στον ιστότοπο InfoBasket.gr, 28 Φεβρουαρίου 2014.
9. 1 2  «Πρωτάθλημα Ανδρών 2012-13: Α' Όμιλος»[*νεκρός σύνδεσμος*], πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ.
10. ↑  «ΕΚΑΣΑΜΑΘ | Συγχώνευση της Α και Β κατηγορίας Ανδρών»[*νεκρός σύνδεσμος*], άρθρο στον ιστότοπο GrBasket.gr, 19 Σεπτεμβρίου 2012.
11. ↑  «Πρωτάθλημα Ανδρών 2012-13: Θέσεις 5-8», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ.
12. ↑  «Πρωτάθλημα Ανδρών 2013-14: Α' Όμιλος», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ.
13. ↑  «Πρωταθλητές Β' Εθνικής Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
14. ↑  «Πρωταθλητές Ελλάδος Νεανίδων», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
15. ↑  ««Μαχαιριά» στο Σερραϊκό Μπάσκετ - Διαλύεται ο Α.Ο.Σ.!» Αρχειοθετήθηκε 2020-09-21 στο Wayback Machine. άρθρο στον ιστότοπο SerresBasket.gr, 8 Ιουλίου 2016.
16. ↑  «Διαλύεται το γυναικείο του ΑΟ Σερρών-Στην Α2 ο Λασσάνης Κοζάνης» Αρχειοθετήθηκε 2017-06-24 στο Wayback Machine. άρθρο στον ιστότοπο Tsiotras.blogspot.gr, 9 Ιουλίου 2016.
17. ↑  «Άνδρες: Οι Πρωταθλητές Ελλάδος» Αρχειοθετήθηκε 2014-05-13 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Άρσης Βαρών.

  


|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β΄ Εθνικής Κατηγορίας Πετοσφαίρισης Ανδρών 2021–2022 |
| --- |
|  |
| Αθήνα & Ανατολική Αττική | 
* Αγία Παρασκευή
* Αθηνά Μαγκουφάνας
* Αμπελόκηποι Αθηνών
* Γέρακας
* Γκράβα
* Εθνικός Αθηνών
* Ένωση Γαλατσίου
* Ζωγράφου
* Ίωνες Νέας Ιωνίας
* Κερατέα
* Κυψέλη
* Οδυσσεύς Νέας Φιλοθέης
* Παγκράτι
* Πανελλήνιος
* Σπάτα
* Τεύκρος Παπάγου-Χολαργού
* Χαλκίδα
 |  |
|  |
| Δυτική Αττική | 
* Αργυρούπολη
* Γλυφάδα
* Δραπετσώνα
* Έσπερος Καλλιθέας
* Ηλιούπολη
* Κότινος Κερατσινίου
* Πόλις Καλλιθέας
* Τελαμών Σαλαμίνας
 |
|  |
| Θεσσαλονίκη | 
* Δ.Α.Σ.Ω.
* Απόλλων Καλαμαριάς
* Δέλτα Σίνδου Διαβατών
* Ιωνικός Ιωνίας
* Ναύαρχος Βότσης
* Νέος Ηρακλής
* Πανελλήνιος Συκεών
* Πολύγυρος
* Φοίνικας Πολίχνης
 |
|  |
| Θράκη & Ανατολική Μακεδονία | 
* Αλεξανδρούπολη
* Ερμογένης Ξάνθης
* Καβάλα
* Ορεστιάδα
* Σέρρες
* Χρυσούπολη
 |
|  |
| Μακεδονία | 
* Αίολος Κατερίνης
* Ζαφειράκης Νάουσας
* Ήφαιστος Φλώρινας
* Νίκη Αιγινίου
 |
|  |
| Δυτική Ελλάδα | 
* Α.Γ.Σ.Ι.
* Βολίς Κάτω Γαρούνας
* Γιάννενα
* Ελπίδες Λευκάδας
* Ερμής Ηγουμενίτσας
* Πρέβεζα
 |
|  |
| Κεντρική Ελλάδα | 
* Α.Ε. Λάρισας
* Ακαδημία Τυρνάβου
* Άμιλλα Τρικάλων
* Αργώ Βόλου
* Βόλος
* Δωρίδα
* Ε.Α. Λάρισας
 |
|  |
| Πελοπόννησος | 
* Άθλος Πατρέων
* Αίολος Κυνουρίας
* Ερμής
* Παμβοχαϊκός
* Σείριος Παραλίας
* Σπαρτιατικός
 |
|  |
| Κρήτη | 
* Ακρωτήρι
* Αρκάδι
* Ηρόδοτος Νέας Αλικαρνασσού
* Ρέθυμνο
* Σούδα
* Χανιά
 |
|  |
| Νησιά Αιγαίου | 
0 |

 |